***Agenția Națională a Funcționarilor Publici .........................................................................***

***Nr.............................................................. Nr..............................................................***

**C O N T R A C T D E C O M O D A T**

**I. PĂRŢILE CONTRACTANTE**

**Între :**

**AGENȚIA NAȚIONALĂ A FUNCȚIONARILOR PUBLICI,** cu sediul în B-dul . Mircea Vodă nr.44,bloc M17, tronsonul III, sector 3, București, tel 0374.11.27.14; fax 021.312.44.04, cod fiscal 12979825, cont IBAN RO98TREZ70023510120XXXXX deschis la A.T.C.P.M.B., reprezentată legal prin Președinte - József BIRTALAN și director D.E.R.U.A.A.P.- Dragoș Drăgulănescu în calitate de **comodant**

și

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, telefon/fax, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_\_\_\_\_\_ reprezentat legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de ***comodatar***, a intervenit următorul contract de comodat, încheiat în baza prevederilor art. 2.146 - 2.157 din Legea nr. 287/2009 privind Codul Civil, republicată, cu modificările şi completările ulterioare.

**II. OBIECTUL ȘI SCOPUL CONTRACTULUI**

**Art.1** Obiectul contractului îl constituie cedarea de către ***comodant***, cu titlu gratuit, a ***dreptului de folosinţă*** în favoarea ***comodatarului***, pentru:

1. 1 (unu) ***certificat digital calificat nominal (licență semnătură electronică)*** cu număr de inventar \_\_\_\_\_\_\_\_\_\_\_\_\_\_ , în valoare de................lei,
2. 1 (unu) token (dispozitiv USB) Gemalto cu număr de inventar \_\_\_\_\_\_\_\_\_\_\_\_\_\_, în valoare de...........lei,

denumit generic bun, asupra cărora comodantul îşi păstrează în continuare ***dreptul de proprietate***, în baza procesului verbal de predare-primire a bunului.

**Art.2** Comodantul nu va percepe nici un fel de sume/ taxe pentru împrumutul de folosinţă, *certificatul digital calificat* fiind utilizat în cadrul implementării proiectului "e-ANFP – Intărirea capacităţii instituţionale a ANFP în vederea asigurării unui management performant al funcţiei publice şi funcţionarilor publici la nivelul administraţiei publice centrale şi al serviciilor publice din subordinea/coordonarea autorităţilor publice centrale şi locale prin implementarea de instrumente inovatoare”.

**III .DURATA CONTRACTULUI**

**Art.3** Prezentul contractul se încheie :

1. pentru certificatul digital calificat, pe o perioadă de 1 (unu) an, începând cu data semnării prezentului contract.
2. pentru token-ul, dispozitivul USB pe care este stocat certificatul digital, pe o perioadă de 6 (șase) ani, începând cu data semnării prezentului contract.

**Art.4** Părțile pot conveni prelungirea duratei de folosință prin încheierea unui act adițional.

**IV.DREPTURI ŞI OBLIGATII**

**Art.5 Drepturile comodantului:**

a) să solicite rezilierea contractului în cazul în care comodatarul nu-şi respectă obligaţiile prevăzute în prezentul contract.

b) poate cere restituirea bunului înainte de împlinirea termenului stipulat în prezentul contract, atunci când comodatarul, ca urmare a unor modificări în structura organizatorică, este preluat, desfiinţat sau alte asemenea situații.

**Art.6 Obligaţiile comodantului:**

a)să cedeze dreptul de folosinţă asupra bunului şi să nu-l împiedice pe comodatar să folosească bunul până la termenul stabilit, în condițiile art. 3.

b)să nu solicite bunul înainte de trecerea termenului convenit, în condițiile art. 3.

**Art.7 Drepturile comodatarului:** să i se asigure de către comodant folosinţa bunului pe toata durata contractului, în condițiile art. 3.

**Art.8** **Obligaţiile comodatarului:**

a)să se îngrijească de bunul împrumutat cu prudența și diligența unui bun proprietar.

b) să folosească bunul potrivit destinaţiei sale, adică în relația cu ANFP cu privire la transmiterea documentelor în format electronic privind funcția publică și funcționarii publici.

c) să nu încredințeze bunul cu orice titlu unei terțe persoane.

d) să suporte de la data preluării bunului cheltuielile necesare folosinţei (întreţinerii) acestuia.

e) să asigure o licențiere valabilă pentru certificatul digital calificat (licență semnătură electronică), după expirarea perioadei inițiale de 12 luni, conform prevederilor art.3 lit a).

f) să restituie bunul împrumutat la împlinirea termenului stipulat în prezentul contract, ori la rezilierea acestuia, în baza unui proces verbal care să ateste starea bunului.

g) să confirme anual, până la data de 01 decembrie, în scris, existența și utilizarea bunului.

h) să anunțe comodantul, în scris, în perioada derulării contractului, cu privire la înlocuirea(modificarea/încetarea raportului de serviciu, etc) utilizatorului certificatului digital calificat și să asigure înlocuirea acestuia pentru îndeplinirea scopului contractului.

**V. RISCURI**

**Art.9** Comodatarul va suporta riscul deteriorării sau pierderii bunului în următoarele cazuri:

a) întrebuinţarea acestuia contrar destinaţiei sale;

b) folosirea bunului după expirarea termenului convenit de părţi prin prezentul contract;

c) dacă pierderea bunului este cauzată de forța majoră de care comodatarul l-ar fi putut feri întrebuințând un bun propriu sau când, neputând salva decât unul dintre cele două bunuri, l-a preferat pe al său.

**VI.ÎNCETAREA CONTRACTULUI**

**Art.10** Prezentul contract îşi încetează efectele în următoarele cazuri :

a) la data împlinirii termenului pentru care a fost încheiat;

b) prin reziliere, în cazul nerespectării obligaţiilor de către comodatar.

**VII.CAZUL FORTUIT SAU FORŢA MAJORĂ**

**Art.11** Niciuna din părţile contractante nu răspunde de neexecutarea la termen şi/sau de executarea în mod necorespunzător, total sau parţial, a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de cazul fortuit sau forţa majoră, aşa cum sunt definite în lege.

**Art.12**Cazul fortuit este un eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs.

**Art.13**Forţa majoră este orice eveniment extern, imprevizibil, absolut invincibil şi inevitabil.

**VIII.AMENDAMENTE**

**Art.14** Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional semnat de reprezentanţii legali ai acestora.

**XI.NOTIFICĂRILE ÎNTRE PĂRŢI**

**Art.15** Orice notificare adresată de una dintre părți celeilalte părți este valabil îndeplinită dacă a fost transmisă la adresa/sediul prevăzut în partea introductivă a prezentului contract şi prezintă dovada confirmării de primire.

**X.SOLUŢIONAREA LITIGIILOR**

**Art.16** Părţile au convenit ca toate neînțelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

**Art.17** În cazul în care nu este posibilă rezolvarea litigiilor pe cale amiabilă, părţile se vor adresa instanțelor judecătorești competente.

**XI.CLAUZE FINALE**

**Art.18** Prezentului contract îi sunt aplicabile prevederile Codului Civil Român, precum şi celelalte reglementări în vigoare în materie.

**Art.19** Prezentul contract a fost încheiat astăzi \_\_\_\_\_\_\_\_ 2015, în 2 (două) exemplare originale, ambele au aceeași valoare juridică, câte unul pentru fiecare parte.

 **COMODANT, COMODATAR,**

PREȘEDINTE

József BIRTALAN

SECRETAR GENERAL

Carmen – Dorina DRĂGAN

Direcția Programe cu Finanțare Externă

Director

Lavinia NICULESCU

Director DERUAAP

Dragoș DRĂGULĂNESCU

Șef Serviciu S.A.P.P.A

Marin TRĂISTARU

Avizat pentru legalitate

Consilier juridic Ana ENESCU

VIZĂ CFP

Consilier Daniela ȘERBAN